O‘ZBEKISTON RESPUBLIKASI HUKUMATINING AYRIM QARORLARIGA O‘ZGARTIRISh VA QO‘ShIMChALAR KIRITISh TO‘G‘RISIDA

Investitsiya loyihalari hujjatlarini ishlab chiqish, ekspertizadan o‘tkazish va tasdiqlash mexanizmini takomillashtirish maqsadida Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirish va qo‘shimchalar kiritilsin.
 2. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov va O‘zbekiston Respublikasi Bosh vazirining o‘rinbosari N.M. Xanov zimmasiga yuklansin. 
 1. Vazirlar Mahkamasining 2006-yil 1-dekabrdagi 247-son qarori bilan tasdiqlangan O‘zbekiston Respublikasi Tashqi iqtisodiy aloqalar, investitsiyalar va savdo vazirligi huzuridagi Idoralararo ekspertlar kengashi tomonidan yengil sanoat korxonalarini qurish, qayta ixtisoslashtirish va modernizatsiya qilish bo‘yicha takliflarni ko‘rib chiqish tartibi to‘g‘risida nizomda:
 a) 9-bandning o‘n to‘rtinchi xatboshi quyidagi tahrirda bayon qilinsin: 
 “Ekspertlar kengashi tashabbuskor taklifining tasdiqlangan mezonlarga muvofiqligini o‘rganib hamda ishchi organning dastlabki bahosi natijalarini ko‘rib chiqib o‘n ish kuni mobaynida bundan keyin ishlab chiqishning maqsadga muvofiqligi to‘g‘risida rasmiy xulosa beradi”;
 b) 10-bandning ikkinchi xatboshi quyidagi mazmundagi ikkinchi va uchinchi xatboshi bilan almashtirilsin:
 “Loyihalarning texnik-iqtisodiy asoslashini ishlab chiqish Ekspertlar kengashi tomonidan tasdiqlanadigan yengil sanoat korxonalarini qurish, qayta ixtisoslashtirish va modernizatsiya qilish loyihalarini tanlab olish bo‘yicha mezonlar asosida amalga oshiriladi.
 Vazirlar Mahkamasining 2007-yil 7-iyundagi 110-son qarori bilan tasdiqlangan Investitsiya loyihalari hujjatlarini ishlab chiqish, ekspertizadan o‘tkazish va tasdiqlash tartibi to‘g‘risidagi nizomning 1-bandida nazarda tutilgan tegishli talablarga muvofiq bo‘lgan loyihalar bo‘yicha loyihalarning texnik-iqtisodiy asoslashini ishlab chiqish va ekspertizadan o‘tkazish ko‘rsatib o‘tilgan nizomning IV bo‘limiga muvofiq amalga oshiriladi”;
 v) 11-bandda:
 birinchi xatboshi quyidagi tahrirda bayon qilinsin:
 “Loyihaning texnik-iqtisodiy asoslashi ekspertizadan o‘tkazish uchun “O‘zbekyengilsanoat” davlat-aksiyadorlik kompaniyasiga beriladi. Loyihaning texnik-iqtisodiy asoslashini “O‘zbekyengilsanoat” davlat-aksiyadorlik kompaniyasida ekspertizadan o‘tkazish loyiha bo‘yicha qabul qilingan texnologik yechimni (foydalaniladigan texnologiyalar darajasi, asbob-uskunalarning — texnologik jarayonning tavsiya etilayotgan zanjirining kompleksliligi, yuqori sifatli va keng turdagi mahsulotlar ishlab chiqarishni tashkil etish imkoniyati, xalqaro standartlarga muvofiq bo‘lgan sifatni boshqarish tizimining mavjudligi, xomashyo bazasi bilan ta’minlanganlik, shuningdek umuman tarmoq bo‘yicha loyihani amalga oshirishning kompleksliligi) baholash yuzasidan ikki hafta muddatda amalga oshiriladi. Loyihaning texnik-iqtisodiy asoslashini “O‘zbekyengilsanoat” davlat-aksiyadorlik kompaniyasida ekspertizadan o‘tkazish natijalariga ko‘ra tashabbuskor uni ko‘rib chiqish uchun Ekspertlar kengashiga kiritadi”;
 uchinchi xatboshi quyidagi tahrirda bayon qilinsin:
 “O‘zbekyengilsanoat” davlat-aksiyadorlik kompaniyasining texnik-iqtisodiy asoslash yuzasidan ekspert xulosasi”;
 yettinchi xatboshi quyidagi tahrirda bayon qilinsin:
 “Loyiha tashabbuskori “O‘zbekyengilsanoat” davlat-aksiyadorlik kompaniyasi xulosasiga rozi bo‘lmagan taqdirda Ekspertlar kengashiga asoslangan e’tirozni taqdim etish huquqiga ega. Ekspertlar kengashi loyihaning texnik-iqtisodiy asoslashini “O‘zbekyengilsanoat” davlat-aksiyadorlik kompaniyasi xulosalarini, shuningdek loyiha tashabbuskori fikrini hisobga olgan holda ko‘rib chiqadi va tegishli qaror qabul qiladi”;
 g) 14-bandning “v” kichik bandidagi “loyihaning texnik-iqtisodiy asoslashi bo‘yicha bir yoki bir nechta vakolatli ekspertiza organlarining salbiy xulosasi mavjud bo‘lgan taqdirda” so‘zlari chiqarib tashlansin;
 d) 15-bandning ikkinchi xatboshi chiqarib tashlansin;
 e) 16-band quyidagi tahrirda bayon qilinsin:
 “16. Loyihaning texnik-iqtisodiy asoslashi bo‘yicha Ekspertlar kengashining ijobiy qarori loyihaning texnik-iqtisodiy asoslashida nazarda tutilgan shartlar, talablar va parametrlarga muvofiq loyihani kelgusida amalga oshirish uchun asos hisoblanadi.
 Ushbu Nizomning 10-bandi uchinchi xatboshida nazarda tutilgan loyihalarning texnik-iqtisodiy asoslashini tasdiqlash loyihaning texnik-iqtisodiy asoslashi bo‘yicha Ekspertlar kengashining ijobiy qarori olingandan keyin Vazirlar Mahkamasining 2007-yil 7-iyundagi 110-son qarori bilan tasdiqlangan Investitsiya loyihalari hujjatlarini ishlab chiqish, ekspertizadan o‘tkazish va tasdiqlash tartibi to‘g‘risidagi nizomning IV bo‘limiga muvofiq amalga oshiriladi”.